امریکا آسترونومی جمعیتی (AAS) و امریکا میللی هاواجیلیک و اوزای دایره سی‌نین (ناسا) تشکیلاتچی‌لیغی ایله کئچیریلن دونیانین ان اعتبارلی مدل اویدو یاریشماسی CanSat-دا تورکیه اونیورسیته لرینین اوغورلاری اؤن پلانا چیخدی.
تگزاس-دا کئچیریلن و کالیفورنیا، آریزونا و منچستر کیمی دونیانین موختلیف اونیورسیته لرینین ایشتیراک ائتدیگی یاریشمادا 40 تیم آراسیندان ایستانبول تکنیک اونیورسیته سی (İTÜ) Apis  تیمی بیرینجی یئری توتدو و شامپیون اولدو.
زونگولداک بولنت اجویت اونیورسیته‌سی Grizu-263  اوزای تیمی ایسه ایکینجی یئرده قرارلاشدی.
دونیانین ان اعتبارلی مدل اوزای یاریشماسی کیمی گؤستریلن و 14 ایلدیر داوام ائدن CanSat-دا همچنین چانکایا اونیورسیته‌سی 5، ایستانبول گئدیک اونیورسیته‌سی 7، اورتا دوغو تکنیک اونیورسیته‌سی 13، باشکنت اونیورسیته‌سی 14، ایستانبول شهیر اونیورسیته‌سی 15، گبزه تکنیک اونیورسیته‌سی 17 و ایستانبول مدنیت اونیورسیته‌سی 18-جی اولدو.
